Diari Oficial de la Generalitat Valenciana


Sumari del DOGV 2237, del 29-03-1994 (1994/831010)

DECRET 57/1994, de 22 de març del Govern Valencià, pel qual s'estableix la naturalesa dels llocs dels directors-conservadors dels parcs naturals de la Comunitat Valenciana.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/03/22/57/dof/vci/html**

### Dades del document

Número de DOGV
:   2237

Data del DOGV
:   29-03-1994

Secció del DOGV
:   DISPOSICIONS GENERALS

Número del document
:   1994/831010


Data del document
:   22-03-1994

Organisme emissor
:   Conselleria de Medi Ambient

Tipus de document
:   Decret

DECRET 57/1994, de 22 de març, del Govern Valencià, pel qual s'estableix la naturalesa dels llocs dels directors-conservadors dels parcs naturals de la Comunitat Valenciana. [94/2012]  
A l'empara del que disposa la Llei 15/1975, de 2 de maig, d'Espais Naturals Protegits, i la Llei 4/1989, de 27 de març, de Conservació dels Espais Naturals i de la Flora i Fauna Silvestres, que deroga la primera, el Govern Valencià ha aprovat diversos decrets que protegeixen espais naturals situats en el territori de la Comunitat Valenciana, i s'han declarat parcs naturals el Montgó, el Penyal d'Ifac, el Carrascar de la Font Roja, l'Albufera i les Illes Columbretes.  
Les normes reguladores d'aquests parc naturals preveuen entre els seus òrgans rectors la figura del director-conservador. El temps transcorregut des de la primera declaració d'un espai natural protegit pel Govern Valencià, i les modificacions que s'han fet en la composició, denominació i distribució de les competències de les conselleries que formen l'administració del Govern Valencià, han originat una diversitat en el règim jurídic aplicable a aquesta figura pel que fa al procediment establert per al nomenament del seu titular.  
Per tot això, resulta adequat, buscant fonamentalment una major claredat i seguretat jurídica, i prenent com a referència l'experiència acumulada en la gestió dels parcs naturals durant l'última etapa, regular de forma conjunta la figura del director-conservador d'aquests espais naturals protegits.  
Al mateix temps, cal destacar que en aquest òrgan unipersonal concorren determinades característiques que el fan més pròxim al personal de caràcter eventual que als llocs de treball de naturalesa funcionarial o laboral. En aquest sentit, cal posar de manifest les funcions d'especial assessorament i confiança que presta el director-conservador, ateses les peculiaritats que tenen els espais naturals protegits. A més, cal afegir el caràcter interdepartamental que presenta l'execució dels plans dels parcs naturals, tenint en compte que el seu règim jurídic implica la coordinació en matèries tals com educació i ciència, cultura, agricultura, pesca, ramaderia, urbanisme, economia, etc., fet que en definitiva suposa, sense privar el conseller de Medi Ambient de la competència de nomenar els directors-conservadors dels parcs naturals, que s'han de considerar personal eventual, però sense incloure'ls dins del límit màxim per conselleria establert en l'article 3 del Decret 203/1988, de 26 de desembre.  
Per tot això, a proposta del conseller de Medi Ambient, després de la deliberació del Govern Valencià, en la reunió del dia 22 de març de 1994,   
DECRETE  
Article únic  
Els llocs dels directors-conservadors dels parcs naturals de la Comunitat Valenciana tindran la consideració de personal eventual d'acord amb el que estableix l'article 6 del Decret Legislatiu de 20 de març de 1991, pel qual s'aprova el text refós de la Llei de la Funció Pública Valenciana, tenint en compte les funcions d'assessorament al conseller i als òrgans rectors dels parcs que tenen atribuïdes per les normes de creació d'aquests espais naturals.  
Atès el caràcter interdepartamental de les matèries que inclou l'execució i la coordinació dels plans rectors d'aquests parcs, el fet que els nomene el conseller de Medi Ambient no es tindrà en compte a l'efecte de l'aplicació del límit màxim per conselleria del personal d'aquestes característiques establert en l'article 3 del Decret 203/1988, de 26 de desembre, del Govern Valencià, sobre regulació del personal eventual al servei de la Generalitat Valenciana.  
DISPOSICIó DEROGATòRIA  
Queden derogats expressament l'article 4.1 del Decret 25/1987, de 16 de març, l'article 2.2 del Decret 49/1987, de 13 d'abril, pel que fa a la referència del nomenament del director-conservador, l'article 5.1 del Decret 15/1988, de 25 de gener, l'article 7.1 del Decret 71/1993, de 31 de maig, i l'article 8.1 del Decret 260/1993, de 30 de desembre, com també qualsevol norma d'igual o inferior rang que s'opose al que disposa aquest decret.  
DISPOSICIONS FINALS  
Primera  
S'autoritza el Conseller de Medi Ambient perquè, en el marc de les competències que té atribuïdes, dicte les disposicions necessàries per a l'execució i el desplegament d'aquest decret.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 22 de març de 1994  
El president de la Generalitat Valenciana,  
JOAN LERMA I BLASCO  
El conseller de Medi Ambient,  
EMèRIT BONO I MARTíNEZ


Còpia Permalink ELI